CELEX: E2014C0091
Language: el
Date: 2014-03-26 00:00:00
Title: Απόφαση της Εποπτεύουσας Αρχής της ΕΖΕΣ, αριθ. 91/14/COL της 26ης Φεβρουαρίου 2014 , σχετικά με τον νορβηγικό χάρτη περιφερειακών ενισχύσεων 2014-2020 (Nορβηγία)

12.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/52
            
         ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 91/14/COL
   της 26ης Φεβρουαρίου 2014
   σχετικά με τον νορβηγικό χάρτη περιφερειακών ενισχύσεων 2014-2020 (Nορβηγία)
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ (ΕΦΕΞΗΣ «Η ΑΡΧΗ»),
   ΕΧΟΝΤΑΣ ΥΠΟΨΗ:
   τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως τα άρθρα 61 έως 63 και το πρωτόκολλο 26,
   τη συμφωνία μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου («Συμφωνία περί Εποπτείας και Δικαστηρίου»), και ιδίως το άρθρο 24,
   Εκτιμώντας τα ακόλουθα:
   1.   ΔΙΑΔΙΚΑΣΊΑ
   
               (1)
            
            
               Με επιστολή της 31ης Ιανουαρίου 2014, οι νορβηγικές αρχές κοινοποίησαν τον νορβηγικό χάρτη περιφερειακών ενισχύσεων που ισχύει από την 1η Ιουλίου 2014 έως τις 31 Δεκεμβρίου 2020 (εφεξής «ο χάρτης περιφερειακών ενισχύσεων») σύμφωνα με την παράγραφο 156 των κατευθυντήριων γραμμών της Αρχής σχετικά με τις κρατικές ενισχύσεις περιφερειακού χαρακτήρα για την περίοδο 2014-2020 (εφεξής: «ΚΓΠΕ») (1). Οι εν λόγω κατευθυντήριες γραμμές απαιτούν από τα κράτη της ΕΖΕΣ τα οποία προτίθενται να χορηγήσουν περιφερειακή ενίσχυση να κοινοποιούν τους χάρτες περιφερειακών ενισχύσεων.
            
         
               (2)
            
            
               Η παρούσα απόφαση αποτελεί την αξιολόγηση της Αρχής σχετικά με τη συμβατότητα του κοινοποιηθέντος χάρτη με τις ΚΓΠΕ σύμφωνα με την παράγραφο 157 των εν λόγω κατευθυντήριων γραμμών. Ο ίδιος ο χάρτης δεν συνεπάγεται καμία κρατική ενίσχυση κατά την έννοια του άρθρου 61 της συμφωνίας ΕΟΧ. H έγκριση του χάρτη από την Αρχή δεν συνιστά άδεια για χορήγηση οποιασδήποτε ενίσχυσης. Η έγκριση του χάρτη θεσπίζει, μαζί με τις ΚΓΠΕ, το πλαίσιο για τη χορήγηση περιφερειακής επενδυτικής ενίσχυσης. Ως προς το θέμα αυτό, ο χάρτης αποτελεί αναπόσπαστο μέρος των ΚΓΠΕ (2).
            
         2.   ΠΕΡΙΟΧΈΣ ΕΠΙΛΈΞΙΜΕΣ ΒΆΣΕΙ ΤΟΥ ΚΡΙΤΗΡΊΟΥ ΤΗΣ ΠΛΗΘΥΣΜΙΑΚΉΣ ΠΥΚΝΌΤΗΤΑΣ
   2.1.   ΕΙΣΑΓΩΓΗ
   
               (3)
            
            
               Οι νορβηγικές αρχές έχουν κοινοποιήσει μόνο περιοχές επιλέξιμες για την παρέκκλιση δυνάμει του άρθρου 61 παράγραφος 3 στοιχείο γ) της συμφωνίας ΕΟΧ. Λόγω του σχετικά υψηλού κατά κεφαλήν ΑΕΠ, καμία νορβηγική περιοχή δεν κρίνεται επιλέξιμη για την παρέκκλιση δυνάμει του άρθρου 61 παράγραφος 3 στοιχείο α) της συμφωνίας ΕΟΧ (3).
            
         
               (4)
            
            
               Στη Νορβηγία, οι στατιστικές περιφέρειες επιπέδου 3 αντιστοιχούν σε κομητείες και οι στατιστικές περιφέρειες επιπέδου 5 σε δήμους.
            
         
               (5)
            
            
               Η Νορβηγία έχει σήμερα 19 κομητείες και 428 δήμους.
            
         
               (6)
            
            
               Η Νορβηγία έχει τις εξής οκτώ κομητείες με πληθυσμιακή πυκνότητα μικρότερη των 12,5 κατοίκων ανά τετραγωνικό χιλιόμετρο (4):
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland,
                        
                     
                           4.
                        
                        
                           Nord-Trøndelag,
                        
                     
                           5.
                        
                        
                           Sogn og Fjordane,
                        
                     
                           6.
                        
                        
                           Hedmark,
                        
                     
                           7.
                        
                        
                           Oppland και
                        
                     
                           8.
                        
                        
                           Telemark.
                        
                     
         
               (7)
            
            
               Ο συνολικός πληθυσμός αυτών των 8 κομητειών είναι 1 255 027 κάτοικοι (5) και αντιστοιχεί στο 25,51 % του νορβηγικού πληθυσμού. Κατά συνέπεια, η εθνική πληθυσμιακή κάλυψη για τη Νορβηγία για τη συγκεκριμένη περίοδο είναι 25,51 % (6).
            
         2.2.   ΕΥΕΛΙΚΤΗ ΠΡΟΣΕΓΓΙΣΗ ΟΠΩΣ ΕΠΙΤΡΕΠΕΤΑΙ ΣΥΜΦΩΝΑ ΜΕ ΤΗΝ ΠΑΡΑΓΡΑΦΟ 149 ΤΩΝ ΚΓΠΕ
   2.2.1.   Τέσσερις κομητείες που περιλαμβάνονται στο σύνολό τους
   
               (8)
            
            
               Οι νορβηγικές αρχές κοινοποίησαν τις ακόλουθες τέσσερις κομητείες ως επιλέξιμες για περιφερειακές επενδυτικές ενισχύσεις στο σύνολό τους:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland και
                        
                     
                           4.
                        
                        
                           Sogn og Fjordane,
                        
                     
         2.2.2.   Κομητείες που περιλαμβάνονται εν μέρει
   
               (9)
            
            
               Οι υπόλοιπες τέσσερις κομητείες καλύπτονται εν μέρει μόνο από τον κοινοποιηθέντα χάρτη. Οι νορβηγικές αρχές εξήγησαν ότι οι επιμέρους κομητείες της Νορβηγίας παρουσιάζουν ιδιαίτερη ανομοιογένεια. Ορισμένες κομητείες περιλαμβάνουν κεντρικές περιοχές με υψηλή πληθυσμιακή πυκνότητα και ανθηρές οικονομικές δραστηριότητες, καθώς και περιοχές με χαμηλή πληθυσμιακή πυκνότητα που αντιμετωπίζουν πρόβλημα μείωσης του πληθυσμού. Αυτό ισχύει για τις κομητείες με πληθυσμιακή πυκνότητα τόσο άνω όσο και κάτω των 12,5 κατοίκων ανά τετραγωνικό χιλιόμετρο. Για τον λόγο αυτό, οι νορβηγικές αρχές υποστηρίζουν ότι μία επιδοτούμενη περιοχή που βασίζεται αποκλειστικά στις στατιστικές περιφέρειες επιπέδου 3 δεν αντικατοπτρίζει τις πραγματικές προκλήσεις που αντιμετωπίζει η Νορβηγία σε ορισμένες περιφέρειες. Ως εκ τούτου, οι νορβηγικές αρχές έχουν εφαρμόσει την ευέλικτη προσέγγιση που ορίζεται στην παράγραφο 149 των ΚΓΠΕ όταν εξετάζουν την οριοθέτηση των περιοχών που είναι επιλέξιμες για περιφερειακή ενίσχυση.
            
         2.2.3.   Αποκλεισθέντες δήμοι
   
               (10)
            
            
               Ο πίνακας 1 που ακολουθεί περιλαμβάνει επισκόπηση των δήμων σε κομητείες με χαμηλή πληθυσμιακή πυκνότητα που αποκλείονται από τον χάρτη περιφερειακών ενισχύσεων.
               
                  Πίνακας 1
               
               
                           Κομητείες
                        
                        
                           Δήμοι
                        
                        
                           Πληθυσμιακή πυκνότητα
                        
                     
                           Nord-Trøndelag
                        
                        
                           Stjørdal, Levanger.
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               Οι εν λόγω αποκλεισθέντες δήμοι έχουν συνολικό πληθυσμό 350 555 κατοίκους.
            
         2.2.4.   Περιληφθέντες δήμοι
   
               (12)
            
            
               Ο πίνακας 2 που ακολουθεί παρέχει επισκόπηση των δήμων σε κομητείες με υψηλή πληθυσμιακή πυκνότητα που περιλαμβάνονται στον χάρτη περιφερειακών ενισχύσεων (εφεξής "περιληφθέντες δήμοι").
               
                  Πίνακας 2
               
               
                           Κομητείες
                        
                        
                           Δήμοι
                        
                        
                           Πληθυσμιακή πυκνότητα
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               Οι εν λόγω περιληφθέντες δήμοι έχουν συνολικό πληθυσμό 349 002 κατοίκους.
            
         2.3.   ΣΥΝΟΠΤΙΚΗ ΠΑΡΟΥΣΙΑΣΗ ΤΩΝ ΔΗΜΩΝ ΠΟΥ ΚΑΛΥΠΤΟΝΤΑΙ ΑΠΟ ΤΟΝ ΧΑΡΤΗ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΠΟΥ ΚΟΙΝΟΠΟΙΗΘΗΚΕ
   
               (14)
            
            
               Ο πίνακας 3 που ακολουθεί παρέχει επισκόπηση όλων των δήμων που περιλαμβάνονται στον χάρτη περιφερειακών ενισχύσεων.
               
                  Πίνακας 3
               
               
                           Κομητείες
                        
                        
                           Δήμοι
                        
                     
                           Finnmark
                        
                        
                           Sør-Varanger, Båtsfjord, Unjárga — Nesseby, Deatnu — Tana, Berlevåg, Gamvik, Lebesby, Kárásjohka — Karasjok, Porsáŋgu — Porsanki –Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu — Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna — Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               Ο συνολικός αριθμός των δήμων που καλύπτονται από τον χάρτη περιφερειακών ενισχύσεων ανέρχεται σε 281.
            
         2.4.   ΑΞΙΟΛΟΓΗΣΗ ΤΗΣ ΕΥΕΛΙΚΤΗΣ ΠΡΟΣΕΓΓΙΣΗΣ
   
               (16)
            
            
               Η παράγραφος 149 των ΚΓΠΕ καθορίζει τρεις απαιτήσεις που πρέπει να πληρούνται προκειμένου να περιληφθούν περιοχές των κομητειών με πληθυσμιακή πυκνότητα άνω των 12,5 κατοίκων ανά τετραγωνικό χιλιόμετρο.
            
         
               (17)
            
            
               Πρώτον, η ένταξη των περιοχών δεν πρέπει να έχει ως αποτέλεσμα την αύξηση του πληθυσμού που καλύπτεται, όπως ορίζεται στην παράγραφο 142 των ΚΓΠΕ. Η εκ των προτέρων κοινοποιηθείσα περιοχή προς ενίσχυση καλύπτει 1 253 474 κατοίκους, οι οποίοι αντιπροσωπεύουν το 25,48 % του συνολικού πληθυσμού της Νορβηγίας, ποσοστό χαμηλότερο από το 25,51 % που είναι το ανώτατο εθνικό όριο πληθυσμού που καθορίζεται στην παράγραφο 142 των ΚΓΠΕ. Επομένως, η Αρχή καταλήγει στο συμπέρασμα ότι η απαίτηση αυτή πληρούται.
            
         
               (18)
            
            
               Δεύτερον, τα τμήματα των κομητειών που δικαιούνται ευελιξίας πρέπει να έχουν πληθυσμιακή πυκνότητα μικρότερη των 12,5 κατοίκων ανά τετραγωνικό χιλιόμετρο σε επίπεδο κομητείας. Όπως φαίνεται στον πίνακα 2 ανωτέρω, η απαίτηση αυτή πληρούται για τους περιληφθέντες δήμους σε επίπεδο κομητείας.
            
         
               (19)
            
            
               Τρίτον, οι περιληφθέντες δήμοι πρέπει να είναι παρακείμενες περιοχές που γειτνιάζουν με τις κομητείες με πληθυσμιακή πυκνότητα μικρότερη των 12,5 κατοίκων ανά τετραγωνικό χιλιόμετρο. Η Αρχή καταλήγει στο συμπέρασμα ότι οι περιληφθέντες δήμοι πληρούν αυτή την απαίτηση, όπως φαίνεται από τον χάρτη που επισυνάπτεται στο παράρτημα της παρούσας απόφασης (7).
            
         3.   ΕΝΤΑΣΕΙΣ ΕΝΙΣΧΥΣΕΩΝ
   
               (20)
            
            
               Όλες οι επιλέξιμες περιοχές θα έχουν ένα γενικό ανώτατο όριο ενίσχυσης 15 % του ακαθάριστου ισοδύναμου επιχορήγησης (ΑΙΕ), το οποίο συμπληρώνεται με προσαύξηση της τάξης του 20 % για τις μικρές επιχειρήσεις και 10 % για τις μεσαίες επιχειρήσεις. Αυτές η ένταση της ενίσχυσης είναι σύμφωνη με τα κατώτατα όρια που καθορίζονται στις παραγράφους 154 και 155 των ΚΓΠΕ.
            
         4.   ΔΙΑΡΚΕΙΑ ΚΑΙ ΕΠΑΝΕΞΕΤΑΣΗ
   
               (21)
            
            
               Σύμφωνα με την παράγραφο 156 των ΚΓΠΕ, ο κοινοποιηθείς χάρτης θα ισχύει από την 1η Ιουλίου 2014 έως τις 31 Δεκεμβρίου 2020. Εφόσον κρίνεται αναγκαίο, ο κοινοποιηθείς χάρτης μπορεί, όπως προβλέπεται στην παράγραφο 161 των ΚΓΠΕ, να υποβληθεί σε ενδιάμεση επανεξέταση, τον Ιούνιο του 2016, προκειμένου να προσδιοριστούν οι πιθανές περιοχές που μπορεί να είναι επιλέξιμες για περιφερειακές ενισχύσεις σύμφωνα με το άρθρο 61 παράγραφος 1 στοιχείο α) της συμφωνίας ΕΟΧ, καθώς και το επίπεδο της έντασης ενίσχυσης που αντιστοιχεί στο κατά κεφαλή ΑΕΠ τους.
            
         
               (22)
            
            
               Επίσης, η παρούσα απόφαση δεν περιορίζει τις εξουσίες της Αρχής να επανεξετάσει τον χάρτη σύμφωνα με το άρθρο 1 παράγραφος 1 του μέρους I του πρωτοκόλλου 3 της συμφωνίας περί Εποπτείας και Δικαστηρίου, εάν αυτό είναι αναγκαίο, πριν από το τέλος της περιόδου που αναφέρεται ανωτέρω.
            
         5.   ΣΥΜΠΕΡΑΣΜΑ — Ο ΧΑΡΤΗΣ ΠΕΡΙΦΕΡΕΙΑΚΩΝ ΕΝΙΣΧΥΣΕΩΝ ΣΥΜΒΙΒΑΖΕΤΑΙ ΜΕ ΤΙΣ ΚΓΠΕ
   
               (23)
            
            
               Βάσει της ανωτέρω εκτίμησης, η Αρχή θεωρεί ότι ο νορβηγικός χάρτης περιφερειακών ενισχύσεων για την περίοδο 2014-2020 συμβιβάζεται με τις αρχές που καθορίζονται στις ΚΓΠΕ, δεδομένου ότι η περιοχή δεν υπερβαίνει την επιλέξιμη πληθυσμιακή κάλυψη, όπως καθορίζεται στην παράγραφο 142 των ΚΓΠΕ. Οι περιληφθέντες δήμοι επίσης πληρούν τις λοιπές προϋποθέσεις της παραγράφου 149 των ΚΓΠΕ, διότι οι εντάσεις ενισχύσεων τηρούν τα όρια που καθορίζονται στις παραγράφους 154 και 155 των ΚΓΠΕ και η διάρκεια δεν υπερβαίνει τη διάρκεια των ΚΓΠΕ που καθορίζεται στην παράγραφο 156.
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο νορβηγικός χάρτης περιφερειακών ενισχύσεων 2014-2020 συμβιβάζεται με τις αρχές που καθορίζονται στις ΚΓΠΕ. Ο εν λόγω χάρτης, ο οποίος περιλαμβάνεται στο παράρτημα της παρούσας απόφασης, αποτελεί αναπόσπαστο μέρος των ΚΓΠΕ.
   Άρθρο 2
   Η παρούσα απόφαση απευθύνεται στο Βασίλειο της Νορβηγίας.
   Άρθρο 3
   Το κείμενο της παρούσας απόφασης στην αγγλική γλώσσα είναι το μόνο αυθεντικό.
   
      Βρυξέλλες, 26 Φεβρουαρίου 2014
      
         
            Για την Εποπτεύουσα Αρχή της ΕΖΕΣ
         
         Oda Helen SLETNES
         
            Πρόεδρος
         
         Frank BÜCHEL
         
            Μέλος της Αρχής
         
      
   
   
      (1)  Θεσπίστηκε με την απόφαση αριθ. 407/13/COL της 23.10.2013, η οποία δεν έχει δημοσιευθεί ακόμη.
   
      (2)  ΚΓΠΕ, παράγραφος 157.
   
      (3)  ΚΓΠΕ παράγραφος 142 στοιχείο α) και παράγραφοι 143-144.
   
      (4)  ΚΓΠΕ παράγραφος 149. Οι νορβηγικές αρχές χρησιμοποιούν, σύμφωνα με την παράγραφο 142 υποσημείωση 47 των ΚΓΠΕ, τα πληθυσμιακά δεδομένα της 31ης Δεκεμβρίου 2010.
   
      (5)  Τα στοιχεία για τον πληθυσμό που αναφέρονται στο παρόν έγγραφο αντικατοπτρίζουν τις πληροφορίες που ελήφθησαν από τη Νορβηγία στην κοινοποίησή της.
   
      (6)  ΚΓΠΕ, παράγραφος 142. Σύμφωνα με την παράγραφο 140 των ΚΓΠΕ, ο πληθυσμός της επιδοτούμενης περιοχής είναι χαμηλότερος από εκείνον των μη ενισχυόμενων περιοχών (ο συνολικός πληθυσμός των μη ενισχυόμενων περιοχών είναι 3 666 831 κάτοικοι).
   
      (7)  Η Αρχή επισημαίνει ότι υπάρχει ένα κενό μικρότερο από 10 χιλιόμετρα, κατά μήκος των σουηδικών συνόρων, μεταξύ των τριών δήμων Rømskog, Marker και Aremark, (στην κομητεία Østfold) και των επιλέξιμων περιοχών στην κομητεία Hedmark. Κατά την άποψη της Αρχής, οι τρεις δήμοι στην περιοχή Østfold μπορούν, παρά ταύτα, να θεωρηθούν ότι γειτνιάζουν με τις άλλες επιλέξιμες περιοχές κατά την έννοια της παραγράφου 147 των ΚΓΠΕ. Η Αρχή επισημαίνει επίσης ότι η πληθυσμιακή πυκνότητα των Rømskog, Marker και Aremark είναι χαμηλή (6,9 κάτοικοι ανά τετραγωνικό χιλιόμετρο).
   
      ΠΑΡΑΡΤΗΜΑ
      ΧΆΡΤΗΣ ΠΕΡΙΦΕΡΕΙΑΚΏΝ ΕΝΙΣΧΎΣΕΩΝ 2014-2020